CELEX: C2006/178/20
Language: el
Date: 2006-07-29 00:00:00
Title: Υπόθεση C-435/04: Διάταξη του Δικαστηρίου (τέταρτο τμήμα) της  30ής Μαΐου 2006  — (αίτηση του Cour de cassation για την έκδοση προδικαστικής αποφάσεως — Βέλγιο) — ποινική διαδικασία κατά Sébastien Victor Leroy (Άρθρο 104, παράγραφος 3, πρώτο εδάφιο, του Κανονισμού Διαδικασίας — Χρηματοδοτική μίσθωση αυτοκινήτων — Απαγόρευση χρησιμοποίησης εντός κράτους μέλους ενός οχήματος που ανήκει σε εταιρία χρηματοδοτικής μίσθωσης εγκατεστημένη εντός άλλου κράτους μέλους και το οποίο είναι ταξινομημένο εντός του κράτους αυτού — Μόνιμη χρήση στο έδαφος του πρώτου κράτους μέλους)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/12
            
         Διάταξη του Δικαστηρίου (τέταρτο τμήμα) της 30ής Μαΐου 2006 — (αίτηση του Cour de cassation για την έκδοση προδικαστικής αποφάσεως — Βέλγιο) — ποινική διαδικασία κατά Sébastien Victor Leroy
   (Υπόθεση C-435/04) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Χρηματοδοτική μίσθωση αυτοκινήτων - Απαγόρευση χρησιμοποίησης εντός κράτους μέλους ενός οχήματος που ανήκει σε εταιρία χρηματοδοτικής μίσθωσης εγκατεστημένη εντός άλλου κράτους μέλους και το οποίο είναι ταξινομημένο εντός του κράτους αυτού - Μόνιμη χρήση στο έδαφος του πρώτου κράτους μέλους)
   (2006/C 178/20)
   Γλώσσα διαδικασίας: η γαλλική
   Αιτούν δικαστήριο
   Cour de cassation
   Ποινική διαδικασία ενώπιον του αιτούντος δικαστηρίου κατά
   Sébastien Victor Leroy
   Αντικείμενο της υποθέσεως
   Αίτηση εκδόσεως προδικαστικής αποφάσεως — Cour de Cassation του Βελγίου — Ερμηνεία των άρθρων 49 έως 55 της Συνθήκης ΕΚ σε σχέση με εθνική κανονιστική ρύθμιση που απαγορεύει, με την απειλή επιβολής ποινικών κυρώσεων, στους κατοικούντες και εργαζόμενους εντός της εθνικής επικράτειας να χρησιμοποιούν αυτοκίνητο ή κυριότητα του οποίου ανήκει σε εταιρία χρηματοδοτικής μισθώσεως εγκατεστημένη σε άλλο κράτος μέλος και το οποίο έχει καταχωριστεί σ' αυτό το κράτος
   Διατακτικό της διατάξεως
   Το Δικαστήριο διατάσσει:
   Τα άρθρα 49 ΕΚ έως 55 ΕΚ δεν απαγορεύουν εθνική ρύθμιση κράτους μέλους, όπως η επίμαχη στο πλαίσιο της κύριας δίκης, η οποία απαγορεύει σε πρόσωπο που κατοικεί και εργάζεται εντός του κράτους αυτού να χρησιμοποιεί, στο έδαφος του εν λόγω κράτους, το όχημα το οποίο μίσθωσε από εταιρία χρηματοδοτικής μισθώσεως εγκατεστημένης εντός άλλου κράτους μέλους, όταν το όχημα αυτό δεν έχει ταξινομηθεί εντός του πρώτου κράτους και προορίζεται να χρησιμοποιηθεί κατά τρόπο μόνιμο κυρίως εντός του κράτους αυτού ή χρησιμοποιείται πράγματι κατ' αυτόν τον τρόπο.
   
      (1)  ΕΕ C 300 της 4.12.2004